Blitse in taai groep vir Hongkong geloot | Nuus24
Blitsbokke dra Las Vegas-kroon
Kaapstad – Die Blitsbokke is in ‘n taai groep geloot vir die volgende been van vanjaar se Wêreld-sewesreeks van die Internasionale rugbyraad (IRR) in Hongkong, het OFM berig.Suid-Afrika is Donderdag saam met Wallis, Argentinië en Australië in Groep A geloot vir die toernooi wat vanaf 22 tot 24 Maart plaasvind. Die huidige voorlopers in die reeks, Nieu-Seeland, gaan sake in Groep B teen Amerika, Frankryk en Kenia uitspook, terwyl Samoa, Skotland, Engeland en Portugal in Groep C teen mekaar uitdraf. Die Suid-Afrikaners hervat van Maandag af weer hul voorbereidings by hul oefenkamp in Stellenbosch. Paul Treu, afrigter, sal na verwagting op 14 Maart sy groep vir die Hongkong-toernooi bekendmaak.Die Super-seisoen skop ook Vrydagaand af met die Bulls wat die Stormers op Loftus Versfeld in Pretoria die stryd gaan aansê – afskoptyd is 19:10. Die Cheetahs draf Saterdag om 17:05 op die Vrystaat-stadion teen die Sharks op die veld, terwyl die Kings en die Force om 19:10 kragte in Port Elizabeth gaan meet.Vir die jongste sportnuus volg Nuus24Sport op Twitter. Lees meer oor: blitsbokke | sewesrugby VOLGENDE OP NUUS24X